Ich, Hans Wernli von Kûngstein, tuͦn kunt allˀmenlichem und vˀgiche offenlich mitt disem brieff, das ich mitt zitlicher, guͦtˀ vorbetrachtung nach raͧte minˀ
frûnden und sundˀlich mitt raͧt und gunst Eglis von Goldenbgˀ, mines guͦten frûndes und mines lieben kindes Margarethen wissenthaftˀ vogt, ein pfruͦnde und den
orden der wirdigē jumpfroͧwen Sant Claren gewūnen und erworben habe dˀ egn̄̄ Margarethn̄, minˀ elichen tochtˀ, in dem froͧwen clostˀ ze Kùngsvelt, gelegē in
Costentzˀ bistuͦm, ✳ von den erwirdigen, geistlichen froͧwen, dˀ aͤptissin und den klostˀfroͧwē gemeinlich ze Kùngsvelt, ✳ und wand si durch gott und minˀ ernstlichen
bett wegē zuͦ inen entpfangē und genomē hand ✳ die egenanten min tochtˀ, darumb habe oͧch ich fûr mich und mine erbn̄ in dem namē und willen, als davor genāt
ist, nach guͦtˀ vorbetrachtung und willeklich mitt allˀ dˀ ordenūg, ehafti, ✳ hantvesti, ✳ bescheidenheit ✳ und kraft, ✳ wortē und geberde, ✳ die von recht odˀ gewonheit deheines weges darzuͦ gehoͤrend, gegeben frilich und lidklich und gibe oͧch mitt disem brieff recht und redlich den vorgen̄̄ erwirdigē, geistlich froͧwē,
dˀ aͤptissin und dem convent ze Kûngsvelt, und allen iren nachkomē lutˀlich durch gott, durch ûnser vordern und ûnser selbs selen heil willen ✳ und oͧch durch
dˀ obgn̄̄ minˀ tochtˀ Margarethen willen fûr recht, fry und ledig eigē und von menlichem unanspraͤchig dise nachgesribenē guͤtˀ: item des ersten gitt Merkli von qˀ
Koͤllikon jerlichs vier maltˀ dinkel, ✳ zwei malter haber, ✳ ein pfund pfenningē, ✳ vier herpsthuͤnr, ✳ zwei vasnacht huͤnr und sind gelegē in dem banne ze Koͤllikon.
item Ruͤdi Buchser von Sura gitt jerlichˀ gûlt drye mûtt kˀnē, sechs viertel roggen, ✳ drie mûtt haber und zwei herpsthuͤnr gelegē daselbs ze Sura. itē
Hans und Ruͤdi von Eppenbgˀ gend jerlichˀ gùlt sechs fiertel roggen und ein maltˀ habˀ. ✳item abˀ denn von dˀ mùli ze Ernlispach In dˀ bachtallen drye mùtt
kˀnē, oͧch jerlichˀ und ewigˀgûlt, mitt allen nùtzen, rechtungē, begriffen und zuͦgehoͤrden, acknˀ, mattē, wūnen, weiden, wasser und wasser rùnsen, steg und wegē,
als ûns die von altˀ an kernē sind von ûnsern vordnˀ und ich si untz harbracht habe fûr frye und ledig eigē, als vor staͧt, ✳ und entziche mich oͧch also wissentlich
fûr mich und mine erbn̄ und nachkomē dˀ egn̄̄ guͤtˀ und aller dˀ ansp̃ch, so wir darzuͦ je gehatten odˀ noch inkûnftigē ziten jemˀ gehaben moͤchtend, ✳ und entwerend
ùnselbˀ dˀ selbn̄ guͤtˀ ✳ und setzend si, die obgn̄̄ froͧwen, und alle ira nachkomē dˀ selbn̄ guͤtˀ in nutzlich, ruͤwklich gewer, ✳ also dz si die nu angendes besitzen und hināthin
ewklich nutzē, niessen, besetzen und entsetzen soͤnd in allˀ wise und maͧsse als andri ira eigne guͤtˀ. und soͤnd oͧch alle die, so zuͦ den selbn̄ guͤtˀn hoͤrend und die besitzend, inē nu zemal angendes hinnāthin und ewklich gehorsam und gewertig sni ✳ und mir nûtt noch keinˀ minˀ erbn̄ noch nachkomē des ich gentzlich entpfilche
in disem brieff. ich lobe oͧch den egn̄̄ klostˀfroͧwen, dˀ aͤptissin und dem convent gemeinlich, und allen iren nachkomē fûr mich, mine erbn̄ und nachkomē, die ich
vestlich harzuͦ binde, dirre gabe und ordnūg und die selben guͤtˀ ze werend nu und hienach ✳ und rechte werschaft zehaltend in gericht und aͧne gericht fûr ledig
eigen, als davor, wo, wenn oder wie dick inen des durft, ist aͧn all geverd und argen list. ✳ und hie widˀ und so dirre brieff vor und nach wiset niemˀ ze tuͦnd noch
schaffen getaͧn mitt enkeinē sachen, so jemā erdenken kan odˀ mag, da mitt die egn̄̄ froͧwen odˀ ira nachkomē in deheine wise an den obgn̄̄ guͤtnˀ gesumpt, ✳ bekûmbert odˀ geirret moͤchtend werdn̄ aͧn gevêrd. ✳ ich entzich mich oͧch fûr mich, min erben und nachkomē darumb wissentlich mitt disem brieff hilf und raͧtes allˀ
geistlichˀ und weltlichˀ richtˀ und gerichten, allˀ rechtē, si siend gesriben odˀ ungesriben, allˀ friheitē, gnadn̄, pʼvileg, ✳ exempt̄ und sundˀlich des rechtē, dz da spricht,
kein gemein vˀzichung vˀfache nûtt besundˀ gang denn vor des und allˀ dˀ uss zûgē und fûnden, da mitt wir heimlich odˀ offenlich mitt ûnselbˀ odˀ andnˀ jemand
widˀ dise obgn̄̄ mine gabe jemˀ getuͦn moͤchtend, ✳ odˀ da mitt wir die vorgn̄̄ klostˀfroͧwē odˀ ira nachkomē an den egn̄̄ guͤtˀn aͤlleklich odˀ bi teilen jemˀ gesumē, bekrenken odˀ geirrē moͤchtend in deheine wise, aͧn all gveͥrd und argē list, als vor staͧt. ✳ und harûber ze noch merˀ vˀgicht ze einem waren, staͤtē und vesten
urkûnd allˀ vor und nach gesribnˀ dingē, dz diss ewklich, steͥt belibe und nu und hienach vestlich gehalten wˀde aͧn alles widˀruͤffen, so habe ich, obgn̄̄ Hans Wˀnli,
fûr mich und mine erbn̄ und nachkomē, die ich vestlich harzuͦ binde, min eigen insigel offenlich gehenkt an disen brieff ✳ und darzuͦ gebettē den fromē,
wisen den obgn̄̄ Eglin von Goldenbgˀ sin insigel zuͦ dem minē ze henkend in vogtes wise, wand er dˀ egn̄̄ minˀ liebn̄ tochtˀ wissenthaftˀ vogt ist. ich, obgn̄̄
Egli von Goldenbgˀ, vˀgiche alles dis, so Hans Wˀnli in disem brief von mir gesribn̄ hett, und dz ich min eigē insigel vō sinˀ bett wegen und in eines rechtē
vogtes wise vō dˀ egn̄̄ tochtˀ wegē, mir und minē erbn̄ aͧn schaden, offenlich zuͦ dem sinen habe gehenkt an disen brieff, der gebn̄ ist an dem nechsten
mentag vor sant Jacobs tag, des heligē zwoͤlfbotten, des jares als man zalt von gottes gebûrt in dem vierzechenhundertosten jar ꝫcꝭ.